Orașul din România unde un apartament cu 3 camere costă 12.000 de euro. Are două balcoane, este mobilat modern, iar blocul a fost renovat recent.
În marile orașe din România, prețurile apartamentelor de vânzare sunt destul de mari și depășesc adesea suma de 100.000 de euro. Cei care vor să-și achiziționeze propria casă sunt nevoiți să scoată sume uriașe de bani din buzunar.
În București, Cluj-Napoca sau Brașov, prețurile apartamentelor sunt foarte mari, la fel și chiriile, chiar dacă blocurile nu sunt situate chiar în centrul orașului.
Pe de altă parte, sunt unele orașe în care garsonierele și apartamentele cu 2 sau cu 3 camere au prețuri mult mai accesibile. Locuințele se vând cu doar câteva sute de mii de euro.
În plus, multe dintre ele sunt renovate, mobilate și utilate. În acest fel, cei care le achiziționează se vor bucura de un plus de confort.
Un exemplu în acest sens este un apartament cu 3 camere situat în orașul Vulcan, din județul Hunedoara, postat pe o platformă de specialitate.
Proprietarul apartamentului a menționat că acesta se vinde mobilat și să scara blocului este foarte curată. De asemenea, blocul dispune de interfon.
Apartamentul se află pe Bulevardul Mihail Viteazul, situat la etajul 8 din 8 al unui bloc ce a avut acoperișul schimbat de curând. Proprietarul a mai menționat că apartamentul este decomandat și are două terase.
Geamurile din apartament sunt termopane, iar camerele sunt mobilate modern, după cum se vede și în imaginile publicate de cel care a postat anunțul.
Blocul se află aproape de supermarketuri, dar și de câteva restaurante. Prețul acestui apartament este de 12.500 de euro. Anunțul postat pe OLX mai precizează, de asemenea, că prețul este negociabil.
Nu este singurul apartament din orașul Vulcan care se vinde la un preț atât de mic. La începutul lui aprilie, un alt utilizator a postat un anunț în care vindea un apartament cu 3 camere cu doar 6.000 de euro.
Apartamentul respectiv avea o cameră la demisol, iar restul camerelor la parter. Acesta a menționat că apartamentul dispune de toate utilitățile și este prevăzut cu gratii la geamuri.
Localitatea Vulcan se află la poalele Munților Vulcan, la aproximativ 12 km de Petroșani. Se află, totodată, la 110 km de municipiul Deva. Populația este de aproximativ 20.000 de locuitori.